Makarije Carigradski
Makarije () bio je patrijarh Carigrada koji je stolovao u dva navrata - od 1376. do 1379. te od 1390. do 1391. godine.

Prvi put je na mjesto patrijarha došao zahvaljujući tome što ga je imenovao bizantski car Andronik IV Paleolog, koji je prije toga bio svrgnuo patrijarha Filoteja. Ti su događaji koincidirali sa građanskim ratom u Bizantskom Carstvu. Godine 1377. je Andronikovog sina Jovana VII imenovao ko-carem. Međutim, godine 1379. je rat završio pobjedom pobunjenika na čelu sa Andronikovim ocem Jovanom V i bratom Manojlom II. Tada je Makarije svrgnut i zamijenjen sa Nilom. 

Makarije se na mjesto patrijarha vratio 1390. kada se car Jovan VII vratio na vlast i svrgnuo tadašnjeg patrijarha Antonija IV. Na mjestu patrijarha je, međutim, ostao tek godinu dana, s obzirom da je već 1391. godine novim carem postao Manojlo II. Tada je Makarije svrgnut, a na mjesto patrijarha vraćen Antonije IV.

Carigradski patrijarsi